CELEX: 62013CN0603
Language: sl
Date: 2013-11-22 00:00:00
Title: Zadeva C-603/13 P: Pritožba, ki so jo Galp Energia España, SA, Petróleos de Portual (Petrogal), SA, Galp Energia, SGPS, SA vložile 22. novembra 2013 zoper sodbo Splošnega sodišča (osmi senat) z dne 16. septembra 2013 v zadevi T-462/07, Galp Energia España, SA, Petróleos de Portugal (Petrogal), SA, Galp Energia, SGPS, SA proti Evropski komisiji

25.1.2014   
            
            
               SL
            
            
               Uradni list Evropske unije
            
            
               C 24/12
            
         Pritožba, ki so jo Galp Energia España, SA, Petróleos de Portual (Petrogal), SA, Galp Energia, SGPS, SA vložile 22. novembra 2013 zoper sodbo Splošnega sodišča (osmi senat) z dne 16. septembra 2013 v zadevi T-462/07, Galp Energia España, SA, Petróleos de Portugal (Petrogal), SA, Galp Energia, SGPS, SA proti Evropski komisiji
   (Zadeva C-603/13 P)
   2014/C 24/23
   Jezik postopka: angleščina
   
      Stranke
   
   
      Pritožnice: Galp Energia España, SA, Petróleos de Portual (Petrogal), SA, Galp Energia, SGPS, SA (zastopnik: M. Slotboom, odvetnik)
   
      Druga stranka v postopku: Evropska komisija
   
      Predlogi
   
   Pritožnice Sodišču predlagajo, naj:
   
               —
            
            
               razveljavi sodbo v skladu s tu navedenimi pritožbenimi razlogi in/ali razglasi člene 1, 2 in 3 odločbe za nične v delu, v katerem se nanašajo na pritožnice, in/ali razveljavi člen 2 odločbe v delu, v katerem se z njim pritožnicam nalaga globa, ali zniža globo, naloženo pritožnicam v členu 2 odločbe;
            
         
               —
            
            
               sodbo razveljavi in zadevo vrne v vsebinsko presojo Splošnemu sodišču v skladu s smernicami Sodišča;
            
         
               —
            
            
               naloži Komisiji plačilo stroškov tega postopka.
            
         
      Pritožbeni razlogi in bistvene trditve
   
   Pritožnice trdijo, da je treba izpodbijano sodbo razveljaviti iz naslednjih razlogov:
   
                
            
            
               Splošno sodišče je z ugotovitvijo, da ni mogoče šteti, da je Komisija nezakonito ugotovila udeleženost pritožnic pri usklajevanju cen „do leta 2002“, napačno uporabilo člen 81(1) ES in izkrivilo dokaze, ter ni upoštevalo postopkovnih pravil glede presoje dokazov in ni spoštovalo temeljnega načela domneve nedolžnosti, ki je zagotovljeno s členom 48 Listine o temeljnih pravicah. Poleg tega Splošno sodišče te ugotovitve ni zadostno utemeljilo.
            
         
                
            
            
               Splošno sodišče je z ugotovitvijo odgovornosti pritožnic v zvezi s sistemom nadzora in mehanizmom nadomestil ter ugotovitvijo, da zato ni treba spremeniti osnovnega zneska globe, napačno uporabilo člen 81(1) ES in izkrivilo dokaze, ter ni upoštevalo postopkovnih pravil glede presoje dokazov, vključno s kršitvijo načela ne ultra petita, kršitvijo pravice do poštenega sojenja in pravice do obrambe (pravica do izjave).
            
         
                
            
            
               Splošno sodišče je kršilo temeljno pravico strank, da se o njihovi zadevi sodi v razumnem roku.